HU
C 208/66
Az Európai Unió Hivatalos Lapja
2023.6.15.
Íze édes, gyümölcsös, enyhén fanyar; Nedvességtartalma: ≤ 12 %; Glicirizintartalma: ≤ 5 % a szárazanyagban.
Gyökérkivonat: Színe az égett földszín és a fekete között váltakozik.
Íze édes-kesernyés, aromás, intenzív és hosszan tartó.
Nedvességtartalma 9 % és 15 % közötti.
Glicirizintartalma: ≤ 6 % a szárazanyagban.
3.3.
Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében) —
3.4.
Az előállítás azon műveletei, amelyeket a meghatározott földrajzi területen kell végrehajtani Az előállítás valamennyi fázisa, a termesztéstől a begyűjtésig, beleértve a szárítás és feldolgozás műveleteit is, a meghatározott földrajzi területen történik.
3.5.
A bejegyzett eredetmegjelöléssel rendelkező termék szeletelésére, aprítására, csomagolására stb. vonatkozó egyedi szabályok A Liquirizia di Calabria OEM karton, üveg, fém, kerámia, polipropilén és úgynevezett Cartene (bejegyzett márkanév – nagysűrűségű polietén vagy polietilén anyag), illetve az érvényes jogszabályok által élelmiszerek csomagolására engedélyezett bármilyen egyéb anyagból készült csomagolásban forgalomba kerülhet.
A termék 5 g és 25 kg közötti csomagolásban kapható.
Minden kiszerelést úgy kell lezárni, hogy a kinyitáskor felszakadjon a zár.
3.6.
A bejegyzett eredetmegjelöléssel rendelkező termék címkézésére vonatkozó egyedi szabályok A címkén fel kell tüntetni az eredetmegjelölés logóját és az ellenőrző szerv által kiadott sorszámot.
A Liquirizia di Calabria OEM logója egy stilizált, egyenlő oldalú rombuszt ábrázol, melynek sarkai 90°-osak.
A teljes logó legkisebb nyomtatási mérete oldalanként 0,5 cm.
Az eredetmegjelölés logója bármilyen színben a termékre nyomtatható.
4.
A földrajzi terület tömör meghatározása A Liquirizia di Calabria előállítási területe magában foglalja valamennyi, a termékleírásban részletesen felsorolt, legfeljebb 650 méteres tengerszint feletti magasságban fekvő település területét, ahol a „Glycyrrhiza glabra” Calabriában „Cordara” néven ismert közönséges változata („varietà typica”) spontán terem vagy ahol azt termesztik.
A területet északon a Pollino hegység határolja, amely szelíden lejt északkeleti irányba, a Rocca Imperiale területéig, amely egyben a természetes határt is jelenti Basilicata tartomány irányában.
A terület magában foglalja a délről észak felé kanyargó, a Szübariszi-síkságot átszelő, a Jón-tengerbe északkeletről beömlő Crati folyó vidékének mindkét partját.
A Tirrén-tenger felőli oldalon, északról dél felé haladva a Falconara Albanese és Nicoterra közigazgatási területe között elhelyezkedő vidékek érintettek.
A Jón-tenger felől nézve, északról indulva, a Szübariszi-síkság és a tágas Crotonei síkság felé terjedő területek érintettek, egészen Calabria legszélső csücskéig.